Pitsburg, dashuria për birrën shndërron kishën në birrari
Dikur kishë, një ndërtesë është kthyer në punishte birre, në Pitsburg të Pensilvanisë
Në Shtetet e Bashkuara ekzistojnë me qindra-mijëra kisha. Dhe megjithëse çelen çdo vit rreth 5 mijë kisha të reja, po kaq prej tyre edhe mbyllen - kryesisht për arsye ekonomike. Kishat vakante pastaj rimodelohen dhe ripërdoren si komplekse apartamentesh, librari apo muzeume. Siç njofton korrespondentja e Zërit të Amerikës, Nataliya Leonova, një kishë madje është kthyer në birrari, në qytetin Pittsburgh, të shtetit Pensilvani. Kjo godinë dikur kishë katolike, nga jashtë nuk të lë asnjë ndjesi të pazakontë. Por, brenda ajo nuk ka asgjë tradicionale. Stolat janë vendosur përqark tavolinave të ngrënies. Aty ku dikur njerëzit futeshin për t’u rrëfyer, tashmë gjendet një bar me pije të forta. Dhe aty ku dikur ndodhej altari, tashmë gjendet punishtja e birrës. 23 vite më parë u bë ceremonia e çshenjtërimit të Kishës së Gjon Pagëzorit. Ekonomia që dikur lulëzonte, pati filluar rënien. Gjithnjë e më shumë njerëz largoheshin, duke mbetur kështu shumë pak besimtarë që vinin në kishë. , thotë Sean Casey, pronar i kompanisë “Church Brew Works”. Kështu lindi një punishte e vogël birre. Sfida më e madhe ishte instalimi i gjashtë çisternave të mëdha në vendin ku dikur ndodhej altari. , thotë Dan Yarnall, i cili drejton procesin e prodhimit. Për zotin Yarnall, prodhimi i birrës është vërtet një ritual i shenjtë. , thotë ai. Prodhimet e kësaj punishteje me llojet e birrës me emra si “E arta qiellore”, apo “E errëta e murgut të përkorë”, kanë fituar shumë çmime në festivale ndërkombëtare. Por, nuk është vetëm birra që tërheq vendasit dhe turistët në këtë pub. , thotë një klient i birrarisë. Zoti Casey shpreson që fëmijët e tij ta vazhdojnë biznesin e familjes duke i shërbyer kështu komunitetit, megjithëse mund të duket si diçka jotradicionale. Të paktën, thotë ai, do të kenë bekimin e tij.